jkorsvik/nowiki_second_scrape_merged huggingface dataset:
Veien til Canterbury

Veien til Canterbury (italiensk originaltittel: I racconti di Canterbury) er en italiensk sex-komedie fra 1972 med manus og regi av Pier Paolo Pasolini. Filmen handler om en del pilegrimmer som forteller hverandre pikante historier for å fordrive tiden. Filmen er basert på Geoffrey Chaucers kjente verk Canterbury-fortellingene.
Filmen er en slags oppfølger til Dekameronen, som Pasolini lagde året i forveien.
Filmen ble vist under Filmfestivalen i Berlin i 1971, hvor den vant Gullbjørnen.


== Medvirkende ==
Hugh Griffith - Sir January
Laura Betti - Enken fra Baths
Ninetto Davoli - Perkin
Franco Citti - djevelen
Josephine Chaplin - May
Alan Webb - gammel mann
Pier Paolo Pasolini - Geoffrey Chaucer
Jenny Runacre - Alison
Tom Baker - Jenkin
Robin Askwith - Rufus
Michael Balfour - snekkeren John
Vernon Dobtcheff - The Franklin
Derek Deadman - Avlatskremmeren
Adrian Street - soldat


== Referanser ==


== Eksterne lenker ==
(en) Veien til Canterbury på Internet Movie Database 
(no) Veien til Canterbury hos Filmfront 
(sv) Veien til Canterbury i Svensk Filmdatabas 
(da) Veien til Canterbury i Danmark Nationale Filminstitut 
(fr) Veien til Canterbury på Allociné 
(nl) Veien til Canterbury på MovieMeter 
(en) Veien til Canterbury på AllMovie 
(en) Veien til Canterbury på Turner Classic Movies 
(en) Veien til Canterbury på Rotten Tomatoes
Gislene

Gislene (originaltittel:  Cul-de-Sac) er en britisk psykologisk thrillerfilm fra 1966, regissert av Roman Polanski. Filmen er basert på et manuskript av Gérard Brach og Roman Polanski. Den var Polanskis andre engelskspråklige film og ble filmet i Storbritannia.
Filmen ble vist under Filmfestivalen i Berlin i 1966, hvor den vant Gullbjørnen.


== Handling ==
En amerikansk gangster, Dickey, skyver en ødelagt bil langs en motorvei gjennom stigende sjøvann, samtidig som hans eksentriske følgesvenn Albie ligger i bilen og blør etter et skuddsår etter et mislykket ran. De får problemer med det stigende tidevannet, og ser ut  til å være på vei mot en dyster og avsidesliggende øy. På øya i et mørkt slott på en bakketopp, bor en dypt nevrotisk, middelaldrende engelskmann ved navn George sammen med hans andre kone, den unge og promiskuøse Teresa. Dickey bryter seg inn i huset og ringer til hans sjef, Katelbach, for å sende noen for å hjelpe ham og Albie. Deretter kobler han fra telefonen, og holder ekteparet som gissel for å vente på Katelbachs ankomst dagen etter.
Når Albie dør av skadene, tvinger Dickey ekteparet til å grave en grav for ham. Neste morgen nærmer en bil seg. Dette viser seg å være noen av Georges motbydelige venner som har dukket opp uanmeldt ved slottet. Dickey later som han arbeider ved slottet som tjener, men Teresa begynner å flørte med en av gjestene, Cecil, og George gjør sitt beste for å kvitte seg med alle gjestene så raskt som mulig. Teresa stjeler Dickeys pistol, og gir den til George. Dickey får til slutt beskjed om at Katelbach ikke kommer likevel. George skyter Dickey med pistolen. George glir deretter i en tilstand av sjokk, og ser ut til å ikke kunne bevege seg. Plutselig hører de en bil nærme seg. De vet ikke at sjefen til Dickey har forlatt ham, og ekteparet antar at Katelbach har dukket opp.


== Medvirkende ==
Donald Pleasence - George
Françoise Dorléac - Teresa
Lionel Stander - Dickey
Jack MacGowran - Albie
Iain Quarrier - Christopher
Geoffrey Sumner - Christopher's father
Renée Houston - Christopher's mother
Robert Dorning - Philip Fairweather
Marie Kean - Marion Fairweather
William Franklyn - Cecil
Jacqueline Bisset - Jacqueline
Trevor Delaney - Nicholas


== Referanser ==


== Eksterne lenker ==
(en) Gislene på Internet Movie Database 
(no) Gislene hos Filmfront 
(sv) Gislene i Svensk Filmdatabas 
(da) Gislene i Danmark Nationale Filminstitut 
(fr) Gislene på Allociné 
(nl) Gislene på MovieMeter 
(en) Gislene på AllMovie 
(en) Gislene på Turner Classic Movies 
(en) Gislene på Rotten Tomatoes
Fading

Fading er en variasjon i radiosignal. I radioteknisk sammenheng betyr fading variasjon i signalstyrke og signalforvrenging. Fading oppstår når det motsatte signalet er sammensatt av to eller flere bølger som har fulgt forskjellige veier fra sender til mottakar. Den mest kjente formen for fading er bølger som har spredt seg langs jordoverflaten og bølger som er blitt reflektert fra ionosfæren.
Fading skjer oftest for fjerntliggende stasjoner på mellom- og kortbølge, mens lokale stasjoner på langbølge og FM-radio sjelden blir forstyrret. En prøver å unngå fading ved å benytte automatisk volumkontroll i mottakarene, og ved å benytte flere frekvenser og antenner samtidig, slik at en kan velge det signalet som til en hver tid har best kvalitet, såkalt diversity-teknikk.


== Kilder ==
Store norske leksikon.
Collins Peak

Collins Peak er et lite, men markant fjell, 1 810 moh., på østsiden av Malta Plateau ved enden av ryggen hvor Handbreen og Linebreen flyter sammen i Victory Mountains i Victoria Land i Antarktis.Fjellet ble kartlagt av U.S. Geological Survey fra landmålinger og flyfoto tatt av U.S. Navy, 1960–64, og ble navnsatt av Advisory Committee on Antarctic Names etter Eric J. Collins som var biolog ved Hallett-stasjonen 1965–66.


== Referanser ==
Holmes Hills

Holmes Hills er en gruppe rygger og nunataker med høyder opp mot om lag 1 700 moh mellom Runcornbreen og Beaumontbreen, og grenser i sørvest til Brennecke Nunataks, sør i det sentrale Palmer Land i Antarktis. De ble kartlagt av U.S. Geological Survey fra flyfoto tatt av U.S. Navy i 1966–69, og kartlagt av British Antarctic Survey i 1972–73. I forbindelse med at flere navn i området er kalt opp etter forskere på kontinentaldrift, ble åsene navsatt av Advisory Committee on Antarctic Names i 1978 etter den skotske geolog Arthur Holmes, en geologiprofessor ved Edinburgh University i 1943–56.


== Kilder ==

 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Palmer Land

Palmer Land (71°30′S 065°00′V 71°30′S 065°00′V﻿) er den delen av Den antarktiske halvøya som ligger sør for linjen mellom Cape Jeremy og Cape Agassiz.71°30′S 065°00′V Denne definisjonen av Palmer Land ble avtalt i 1964 mellom US-ACAN og UK-APC, hvor navnet på Den antarktiske halvøya samtidig ble godkjent. Graham Land er den nordlige delen av halvøya og Palmer Land den sørlige.
Helt i sør strekker Den antarktiske halvøya seg vestover og Palmer Land grenser til Ellsworth Land langs 80° W. I sør grenser Palmer land til den isdekte Carlson Inlet, en arm av Filchner isbrem, som krysser 80° W-linjen. Dette er basen til Cetus Hill
Landområdet er kalt opp etter kaptein Nathaniel B. Palmer, en amerikansk selfanger som utforsket Den antarktiske halvøyen sør for Deception Island med fangstskuta «Hero» i november 1820.
Sid Meier’s Ace Patrol: Pacific Skies

Sid Meier's Ace Patrol: Pacific Skies er et enkelt turbasert taktikkspill der man som flyger under andre verdenskrig skal utføre militære oppdrag, enten alene eller sammen med andre flygere. Firaxis skapte spillet for iPad, iPhone og PC og lanserte det 12. november 2013. Spillet er en oppfølger til Sid Meier's Ace Patrol som hadde tema fra første verdenskrig.


== Spillet ==
Spilleren må velge å kjempe på amerikansk eller japansk side. Fra en gruppe på fire flygere velger spilleren hvem som skal fly det neste oppdraget, og pilotene får nye ferdigheter som følge av erfaring. Ettersom tiden går får man også nye fly som er raskere, tåler mer, flyr høyere eller manøvrerer bedre, samt at en flyger kan få spesielt utstyr til sitt fly. Pacific Skies skiller seg fra det første spillet i serien ved at det har flere kart, flere manøvre samt at hver pilot kan ha flere fly.
Spillet er turbasert, så spilleren må tenke over hvilke manøvre piloten og flyet kan, hva motstanderen kan, og så må man fly slik at man kan angripe målet samtidig som man må passe på å ikke ende midt i skuddlinjen for fiendene når det er deres tur.


== Mottagelse ==
Spillet fikk en blandet mottagelse, der flere som likte det første spillet Ace Patrol også likte Pacific Skies, mens andre var lunkne eller misfornøyde. Spillet fikk ros for å ha alt innholdet i en leveranse og slik bryte med betalingsmodellen fra det første spillet.
Spillet var «runner up» til beste taktiske mobilspill hos nettstedet pockettactics.com - kun slått av XCOM: Enemy Unknown som også ble laget av Firaxis Games.


== Referanser ==
Simpson Rocks

Simpson Rocks er en gruppe holmer, 10 moh, omgitt av grunner, som ligger 9 km nordøst for Cape Melville på King George Island i den antarktiske øygruppen Sør-Shetlandsøyene. Navnet «Simpsons Islands» finnes på et kart fra 1825, tegnet av den britisk selfangeren James Weddell, men «rocks» blir regnet som mer beskrivende.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Simpson Rocks» (innhold fra Geographic Names Information System).
O’Brien Island

O'Brien Island er en liten klipperik øy som ligger 3,7 km sørvest for Aspland Island i Sør-Shetlandsøyene. Navnet går tilbake til minst 1822 da britiske og amerikanske selfangere besøkte området.
Øya har store hekkekolonier av ringpingviner (21 000 par i 1977) og sørhavhest (8 000 par). Øya er derfor regnet som et viktig fugleområde (Important Bird Area, IBA) av BirdLife International.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Cave Bay

Cave Bay er en vik som har oppstått fra et forvitret, utdødd vulkankrater på vestsiden av Heardøya mellom West Bay og South West Bay. På nordsiden ligger Mount Andree. Vika ble grovt kartlagt av amerikanske selfangere i perioden 1860–70. Vika ble mer nøyaktig kartlagt og først navsatt på et geologisk skissekart i 1929 under British Australian New Zealand Antarctic Research Expedition under Douglas Mawson.


== Kilder ==

 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Jodel

Jodel er en tysk mobilapplikasjon for deling av tekstmateriale og bilder. Appen ble offisielt lansert i App Store 20. oktober 2014, og er utviklet av The Jodel Venture. Ved bruk av Jodel får man tilgang på informasjon om hva som skjer i nærmiljøet. Alle brukerne av appen er anonyme, og kan poste tekst og bilde til andre brukere i nærheten. Tjenesten ble opprinnelig utviklet for studenter, slik at de kunne følge med på hva som skjedde rundt deres høgskole eller universitet. Brukerne av appen må være 18 år eller eldre. For å bruke tjenesten trenger ikke brukerne å registrere en profil, alt er anonymt. Anonyme bidrag fra Jodel har blitt plukket opp og markedsført i andre sosiale medier.


== Referanser ==


== Eksterne lenker ==
(en) Offisielt nettsted 
(en) Jodel – kategori av bilder, video eller lyd på Commons
Brunhilde Peak

Brunhilde Peak er en fjelltopp i Antarktis. Den ligger mellom den øvre delen av Donner Valley og Sykesbreen i Asgard Range i Victoria Land.Fjelltoppen ble navnsatt av New Zealand Antarctic Place-Names Committee etter valkyrjen Brynhild i norrøn mytologi.


== Referanser ==
Hendersin Knob

Hendersin Knob er en isdekt knaus som ligger mellom toppen av Craftbreen og Rochraybreen sørvest på Thurston Island i Antarktis. Den ble først kartlagt fra flyfoto tatt av U.S. Navy Operasjon Highjump, 1946–47, og ble navnsatt av Advisory Committee on Antarctic Names etter flysambandsmann Wendell K. Hendersin i U.S. Navy som var et ekspedisjonsmedlem som mistet livet da et sjøfly styrtet ved Thurston Island den 30. desember 1946.


== Referanser ==


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Sjögrenfjorden

Sjögrenfjorden er en 17 km lang fjord hvor Sjögrenbreen munner ut på Trinityhalvøya ved Prince Gustav Channel, nord for Longing Peninsula i Antarktis. Den har sitt innløp sør for Mount Wild. Fjorden er kalt opp etter Sjögrenbreen.


== Kilder ==
Sjögren Inlet SCAR Composite Gazetteer of Antarctica (USA). Katalognr. 18138
Cape Dubouzet

Cape Dubouzet er et nes 3 km øst for Mount Bransfield på Den antarktiske halvøya. Det ble kartlagt i 1838 av en fransk ekspedisjon under kaptein Jules Dumont d'Urville, som navnsatte den etter løytnant Joseph DuBouzet på ekspedisjonsskipet «Zélée».


== Referanser ==


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Gunnel Channel

Gunnel Channel er et sund, 0,5 nautiske mil bredt og 7 nautiske mil langt, sør i Hanusse Bay som skiller  Hansen Island fra vestkysten av Graham Land i Antarktis. Det ble oppdaget fra luften og grovt kartlagt i 1936 av British Graham Land Expedition under Rymill. Det ble kartlagt fra bakken i 1948 av Falkland Islands Dependencies Survey som ga sundet det betegnende  navnet Gunnel, som er et engelsk ord for ripa på en båt og ga inntrykk av at sundet var så smalt at en ikke kunne fare gjennom det uten å skrape ripa  borti på hver side.


== Referanser ==
Ruteknausen

Ruteknausen er isfri klippe som ligger på Kronprins Olav Kyst i Dronning Maud Land mellom Filungen og Bratthamaren og om lag 44 kilometer øst for Kapp Omega. Den ble kartlagt fra landmålinger og flyfoto tatt under Den japanske antarktisekspedisjonen i 1957–62 og navnsatt som  Gobanme-iwa. Det norske navnet er en oversettelse av det japanske navnet.


== Referanser ==


== Eksterne lenker ==
Ruteknausen Stadnamn i norske polarområde, Norsk polarinstitutt
Îles Dion

Îles Dion er en gruppe småøyer og skjær som ligger i den nordlige delen av Marguerite Bay, 6 nm sørvest for Cape Alexandra ved Adelaide Island. De ble oppdaget av Den franske antarktisekspedisjonen, 1908–10, og ble navnsatt av Jean-Baptiste Charcot etter markien Jules-Albert de Dion, som donerte tre motorsleder og selskapet hans De Dion-Bouton som produserte utstyr til ekspedisjonen.


== Referanser ==


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Tvora

Tvora er et fjell (1575 moh.) beliggende i Gburekfjella i Dronning Maud Land i Antarktis.
Tvora ligger om lag seks km øst for Straumsvola i H.U. Sverdrupfjella.Fjellet ble kartlagt fra flyfoto av Den tyske antarktisekspedisjonen 1938–39. Det ble kartlagt på nytt av norske kartografer fra landmålinger og flyfoto av Maudheimekspedisjonen (1949–52) og flyfoto av Den norske antarktisekspedisjonen 1956–60 og navnsatt Tvora, noe som betyr to rygger.


== Se også ==
Liste over fjell i Dronning Maud Land


== Referanser ==


== Eksterne lenker ==
Tvora Stadnamn i norske polarområde, Norsk polarinstitutt
Polarstar Ridge

Polarstar Ridge er en taggete åsrygg, 7 km lang, som går sørvest fra The Obelisk i Staccato Peaks, som ligger sør på Aleksanderøya i Antarktis. Ryggen ble navnsatt av Advisory Committee on Antarctic Names (US-ACAN) etter Polarstar, flyet som Lincoln Ellsworth, sammen med piloten Herbert Hollick-Kenyon, fløy da de  oppdaget og fotograferte ryggen og the Staccato Peaks den 23. november 1935.


== Se også ==
Balan Ridge
Phobos Ridge
Probe Ridge


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Polarstar Ridge» (innhold fra Geographic Names Information System).
Mount Rhamnus

Mount Rhamnus er et fjell, 865 moh, som ligger 3,7 km nordøst for Mount Nemesis på nordsiden av Nenyfjorden i Graham Land. Sett fra vest ser det ut som en snødekt pyramide. Det ble først kartlagt i 1936 av British Graham Land Expedition (BGLE) under Rymill. Det ble kartlagt på nytt i 1947 av Falkland Islands Dependencies Survey (FIDS) som navnsatt fjellet etter nærheten til Mount Nemesis. Ifølge mytologien skal den greske guddommen Nemesis ha hatt en helligdom ved Rhamnus i Attika.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Mount Rhamnus» (innhold fra Geographic Names Information System).
Wheelerbreen

Wheelerbreen er en isbre som ligger på nordsiden av Mount Fraser, og går vest-nordvest  3 km til sørkysten av Sør-Georgia.. Den ble kartlagt av South Georgia Survey i perioden 1951-57 ognnavnsatt av UK Antarctic Place-Names Committee (UK-APC) etter J.F.G. Wheeler, en britisk zoolog og en av forskerne på Discovery Investigations Marine Station i Grytviken på Sør-Georgia, 1925–27 og 1929-30.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Wheeler Glacier» (innhold fra Geographic Names Information System).
Barry Gibb

Barry Alan Crompton Gibb (født 1. september 1946 i Douglas, Isle of Man) er en britisk-australsk sanger, låtskriver og musikkprodusent. Med brødrene Robin og Maurice startet Barry musikkgruppen Bee Gees som ble en av de mest fremgangsrike popgruppene noensinne. Han er den eneste gjenlevende i gruppen.
Ved nyttår 2018 ble han utnevnt til Knight Bachelor for sin innsats for musikken og for veldedighet. Han ble dermed gjort til ridder og fikk rett til å føre tiltaleformen sir foran sitt navn.


== Diskografi ==


=== Soloalbum ===
1970 – The Kid's No Good
1984 – Now Voyager
1986 – Hawks
2016 – In the Now
2021 – Greenfields


=== Demoalbum ===
2006 – The Guilty Demos
2006 – The Heartbreaker Demos 
2006 – The Eyes That See in the Dark Demos
2006 – The Eaten Alive Demos


=== Filmmusikk ===
1988 – Hawks


== Referanser ==


== Eksterne lenker ==
(en) Offisielt nettsted 
(en) Barry Gibb – kategori av bilder, video eller lyd på Commons 
(en) Barry Gibb på Internet Movie Database 
(da) Barry Gibb på Filmdatabasen 
(en) Barry Gibb hos The Movie Database 
(en) Barry Gibb hos Internet Broadway Database 
(en) Barry Gibb hos Internet Broadway Database 
(en) Barry Gibb på Discogs 
(en) Barry Gibb på MusicBrainz 
(en) Barry Gibb på Spotify 
(en) Barry Gibb på Songkick 
(en) Barry Gibb på AllMusic
Woman in Love

«Woman in Love» er en sang skrevet av Barry Gibb og Robin Gibb, og spilt inn av artisten Barbra Streisand på albumet Guilty (1980). Den vant musikkprisen Ivor Novello Awards i 1980 for årets beste sang (musikk- eller tekstmessig). Singelen ble en stor internasjonal hit, og hadde i desember 1980 ifølge Billboard solgt 2, 5 millioner eksemplarer på verdensbasis.


== Låtliste (singel) ==


== Listeplasseringer ==


== Referanser ==
Strickland Nunatak

Strickland Nunatak er et stort fjell i isen mellom Savage Nunatak og Spear Nunatak ved toppen av Reedybreen. Den ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-64 og navnsatt av Advisory Committee on Antarctic Names (US-ACAN) etter Emest E. Strickland, utstyrsansvarlig ved Byrd-stasjonen i 1962.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Strickland Nunatak» (innhold fra Geographic Names Information System).
Sverre Tidemand Ruud

Sverre Tidemand Ruud (født 27. juli 1911 i Aker, død 8. juni 1988) var stabssjef for NS Ungdomsfylking (NSUF) og frontkjemper under den andre verdenskrig.

Ruud tok Krigsskolens nederste trinn og tjenestegjorde som vernepliktig fenrik under den tyske invasjonen av Norge. Under den tyske okkupasjonen var han først fører for Hirdens regiment nummer 7 «Viking» i Oslo og deler av Akershus («Stor-Oslo») i 1941, og fra november 1941 til 1945 stabsleder for NS Ungdomsfylking (NSUF). I NSUF arbeidet han i nær kontakt med NS-ungdomsleder Axel Stang og prøvde blant annet å begrense tysk innflytelse over organisasjonen. I 1942 meldte Ruud seg til tjeneste i Den norske legion og var frontkjemper fra sommeren 1943.Ruud ble dømt til 12 års tvangsarbeid i landssvikoppgjøret og ble løslatt 1948.
Etter krigen var Ruud disponent ved en bilforretning på Gjøvik.


== Referanser ==
René Clair

René Clair (født René-Lucien Chomette 11. november 1898 i Paris, død 15. mars 1981 i Neuilly-sur-Seine) var en fransk filmregissør, forfatter, og medlem av Det franske akademi. Han etablerte sitt rykte på 1920-tallet som regissør av stumfilmkomedier, ofte blandet med fantasielementer.


== Filmografi som regissør ==


=== Spillefilm ===
1925: Le fantôme du Moulin-Rouge
1926: Le voyage imaginaire
1927: La proie du vent
1928: En italiensk stråhatt (Un chapeau de paille d'Italie)
1928: Les deux timides
1930: Under Paris' hustak (Sous les toits de Paris)
1931: Millionen (Le Million)
1931: Leve friheten (À nous la liberté)
1932: 14. juli (Quatorze Juillet)
1934: Den siste milliardær (Le Dernier Milliardaire)
1935: Spøkelset flytter med (The Ghost Goes West)
1938: Veien til berømmelse (Break the News)
1941: Grevinnen av New Orleans (The Flame of New Orleans)
1942: Gift med en heks (I Married a Witch)
1943: Idag og for alltid (Forever and a Day)
1944: Det hendte i morgen (It Happened Tomorrow)
1945: Den usynlige morder (And Then There Were None)
1947: Taushet er gull (Le silence est d'or)
1950: Faust – djevelens skjønnhet (La Beauté du diable)
1952: Nattens skjønnheter (Les Belles de nuit)
1955: Kjærlighets-manøvrer (Les Grandes Manœuvres)
1957: I en utkant av Paris (Porte des Lilas)
1961: All verdens gull (Tout l'or du monde)
1965: Les fêtes galantes


=== Kortfilm/episodefilm ===
1923: Paris qui dort
1924: Entr'acte
1928: La tour
1960: Kvinnen og kjærligheten (La Française et l'Amour)
1962: Les quatre vérités


== Referanser ==


== Eksterne lenker ==
(en) René Clair – kategori av bilder, video eller lyd på Commons 
(en) René Clair på Internet Movie Database 
(sv) René Clair i Svensk Filmdatabas 
(da) René Clair på Filmdatabasen 
(fr) René Clair på Allociné 
(en) René Clair på AllMovie 
(en) René Clair hos Turner Classic Movies 
(en) René Clair hos The Movie Database 
(en) René Clair hos Internet Broadway Database 
(en) René Clair på Discogs 
(en) René Clair på MusicBrainz
Blådalsvegen (Kvinnherad)

Blådalsvegen er en 17,5 km lang privat anleggsvei med grusdekke i Kvinnherad kommune. Den går fra fylkesvei 40 i nærheten av Matre til nordøstre ende av Blådalsvatnet. Veien har to tunneler; Blådalsvegen tunnel 1 på 425 meter og Blådalsvegen tunnel 2 på 540 meters lengde. Veien med tunnelene ble bygget i 1978 i forbindelse med utbyggingen av Blåfalli kraftverk.
Langs Blådalsvegen ligger Fjellhaugen skisenter. Det er tre tilstøtende veier: Bjørnebølsvegen og hyttefeltene Bjørkestølen og Ågotelv. Eiendommene langs Blådalsveien og de tre tilstøtende veiene ble tildelt veiadresser i 2015.


== Referanser ==
Beste regi (Cannes filmfestival)

Prisen for beste regi (French: Prix de la mise en scène) er en årlig pris som utdeles under filmfestivalen i Cannes til regissøren av en av filmene i hovedprogrammet, for deres prestasjon som regissør.Prisen ble først utdelt i 1946. Ved tolv forskjellige anledninger ble den ikke utdelt, (1947, 1953–54, 1960, 1962–64, 1971, 1973–74, 1977, 1980).


== Referanser ==


== Eksterne lenker ==
Cannes filmfestival sin offisielle side på engelsk
Guilty

Guilty kan vise til:


== Filmer ==
Guilty (film fra 1916)
Guilty (film fra 1929)


== Musikk ==
Guilty (Barbra Streisand-album)
Guilty (Zoo-album)
Guilty (demo), demo med Octavia Sperati
Guilty (sang), en duett med artistene Barbra Streisand og Barry Gibb fra 1980